[pic] | EUROOPA ÜHENDUSTE KOMISJON |

Brüssel 8.4.2005

KOM(2005) 135 lõplik

2003/0296 (COD)

EÜ asutamislepingu artikli 251 lõike 2 teise lõigu kohane KOMISJONI TEATIS EUROOPA PARLAMENDILE mis käsitleb

nõukogu ühist seisukohta seoses institutsionaalsete sektorite järgi jaotatud kvartaalsete mittefinantskontode koostamist käsitleva Euroopa Parlamendi ja nõukogu määruse ettepaneku vastuvõtmisega

2003/0296 (COD)

EÜ asutamislepingu artikli 251 lõike 2 teise lõigu kohane KOMISJONI TEATIS EUROOPA PARLAMENDILE mis käsitleb

nõukogu ühist seisukohta seoses institutsionaalsete sektorite järgi jaotatud kvartaalsete mittefinantskontode koostamist käsitleva Euroopa Parlamendi ja nõukogu määruse ettepaneku vastuvõtmisega

1. TOIMIKU TAUSTTEAVE

Euroopa Parlamendile ja nõukogule ettepaneku edastamise kuupäev(dokument KOM(2003)789 lõplik – 2003/0296 (COD)): | 16. detsember 2003 |

Euroopa Keskpanga arvamuse esitamise kuupäev: | 4. veebruar 2004 |

Euroopa Parlamendi esimese lugemise tulemuste kuupäev: | 30. märts 2004 |

Muudetud ettepaneku edastamise kuupäev: | Märkimata |

Ühisseisukoha vastuvõtmise kuupäev: | 8. märts 2005 |

2. KOMISJONI ETTEPANEKU EESMÄRK

Määruseettepaneku eesmärk on kehtestada institutsionaalsete sektorite järgi jaotatud kvartaalsete mittefinantskontode koostamise ja esitamise Euroopa raamistik. Kõnealused kontod võimaldavad Euroopa tasandil analüüsida selliste majandussubjektide nagu leibkonnad ja äriühingud käitumist konjunktuuritsükli jooksul. Need on väga olulised euroala rahapoliitika juhtimisel ning liikmesriikide majanduspoliitika jälgimisel.

3. KOMMENTAARID ÜHISE SEISUKOHA KOHTA

3.1. Üldised märkused

Ühisesse seisukohta lisatud muudatused ei muuda määruseettepaneku sisu. Muudatustega lükatakse mõne kuu võrra edasi määruse rakendamist ning nähakse ette üleminekuperiood, et liikmesriikidel oleks võimalik kohaneda andmete esitamiseks kehtestatud 90 päeva pikkuse tähtajaga. Seega ei tekita ühine seisukoht komisjonile erilisi probleeme.

3.2. Märkused Euroopa Parlamendis esimesel lugemisel tehtud muudatuse kohta

- komisjon nõustub muudatusega ning see lisatakse ühisseisukohta:

Euroopa Parlament tegi ühe parandusettepaneku, millega selgitatakse 5. põhjendust. Täpsustatakse, et Euroopa institutsioonide kontod tuleb kaasata asjaomase ala (vastavalt euroala või Euroopa Liit) kontodesse.

3.3. Nõukogu lisatud uued sätted

Nõukogu tehtud muudatused käsitlevad ainult artiklit 2 (andmete edastamise kord):

- artikli 2 lõike 2 muudatusega täpsustatakse, et üksikasjalikumaid andmeid ei nõuta enne, kui komisjon on edastanud Euroopa Parlamendile ja nõukogule aruande määruse rakendamise kohta selle esialgsel kujul.

- artikli 2 lõike 3 muudatusega sätestatakse määruse jõustumisest algav kolme aasta pikkune üleminekuperiood, mille jooksul liikmesriigid võivad edastada andmeid 95 päeva jooksul. Üleminekuperioodi lõppedes tuleb andmed esitada 90 päeva jooksul.

- artikli 2 lõike 5 muudatusega lükatakse kuue kuu võrra edasi andmete esmakordset edastamist, mistõttu käsitlevad esimesed andmed 2005. aasta 1. kvartali asemel 2005. aasta 3. kvartalit. Liikmesriigid peavad kõnealused andmed edastama hiljemalt 3. jaanuariks 2006, mitte 30. juuniks 2005, nagu oli sätestatud varem.

Eespoolnimetatud muudatused annavad liikmesriikidele lisaaega uue määruse nõuetega kohanemiseks, ilma et majandus- ja rahaliidu statistiliste andmete tegevuskavas määratletud eesmärkide täitmine küsitavaks muutuks. Seega on muudatused komisjonile vastuvõetavad.

4. KOKKUVÕTE

Komisjon nõustub nõukogu ühise seisukohaga.